Občni zbor TD Polhov Gradec, 29. 3. 2025

(zapisnik)

Dnevni red:

1. Otvoritev občnega zbora, pozdrav predsednika, potrditev dnevnega reda in izvolitev delovnega predsedstva občnega zbora
2. Izvolitev verifikacijske komisije
3. Poročilo verifikacijske komisije
4. Finančna in programska poročila o delu,
5. Izvolitev volilne komisije
6. Volitve upravnih organov društva za sledeče mandatno obdobje
7. Predlogi sprememb za delovanje društva v prihodnosti
8. Programske smernice za prihajajoče leto 2026
9. Razno

**Ad/1**

Občni zbor se je pričel ob 18.20 z nagovorom predsednika. Predsednik TD Polhov Gradec Jure Oblak je pozdravil navzoče člane, uradno otvoril Občni zbor in predstavil dnevni red.

**SKLEP 1:**

**Občni zbor je soglasno potrdil predlagani dnevni red.**

**Ad/2**

Predsednik Jure Oblak je v skladu s 1. točko dnevnega reda predlagal člane delovnega predsedstva Občnega zbora v sestavi: predsednik delovnega predsedstva: Grega Čuden (predsednik), zapisnikar: Nina Oblak, overitelj zapisnika: Romana Jankovec.

**SKLEP 2: Občni zbor TD Polhov Gradec je soglasno potrdil člane delovnega predsedstva.**

Po prevzemu delovno predsedstvo predlaga, da izvolimo verifikacijsko komisijo zbora članov v sestavi: predsednica verifikacijske komisije: Gregor Vedral, član: Anže Bizjan, član: Simon Malovrh.

**SKLEP 3: Občni zbor TD Polhov Gradec je soglasno potrdil verifikacijsko komisijo.**

**Ad/3**

Predsednik verifikacijske komisije Gregor Vedral je podal poročilo verifikacijske komisije glede prisotnosti na zboru članov.

Verifikacijska komisija je ugotovila, da je na zboru članov prisotnih 24 članov od 70 vabljenih članov. Verifikacijska komisija ugotavlja, da zbor članov ni sklepčen, saj je prisotnih manj kot polovica članov, zato predlaga, da se delo zbora članov začne z zamikom 30 minut. Po preteku tega časa je **verifikacijska komisija ugotovila, da je občni zbor sklepčen, saj je prisotnih najmanj 8 članov, kar je v skladu s 19. členom Statuta Turističnega društva Polhov Gradec. Ob koncu poročila predlaga, da se delo zbora članov začne in veljavno sklepa.**

**Ad/ 4**

Začeli smo s spremembo dnevnega reda – Finančna in programska poročila o delu in sicer Anže Bizjan predstavi finančno poročilo delovanja društva v letu 2024, **stanje na TRR: 12.853,18€**:

* **Odhodki:** 23.814,80€
	+ Drobni inventar: Šundr Banda (311,70€) + Muzej (489,00€) = 800,70€
	+ Kilometrina članov: Svetlice (1332,00€) = 1332,00€
	+ Druge storitve: PG Dom (131,76€) + Svetlice (3503,20€) + Šundr Banda (84,00€) + Turnirji (1000,00€) + Muzej (477,63€) + Skupno (1220,10€) = 6416,69€
	+ Bančne storitve = 208,03€
	+ Zavarovanje PG Dom = 554,98€
	+ Občni zbor = 144,80€
	+ Razni material: Svetlice (1274,19€) + Turnirji (5,60€) + Dresi (2971,92€) = 4251,71€
	+ Telekomunikacijske storitve: Svetlice (50,26€) + Skupno (605,08€) = 655,34€
	+ Plakati/oglaševanje: Svetlice (239,12€) + Turnirji (85,40€) = 324,52€
	+ Prodaja hrana/pijača: Svetlice (930,11€) + Turnirji (1606,18€) + Miklavžev sejem (4685,32€) + Polhkov vikend (165,13€) + Skupno (150,44€) = 7537,18€
	+ Najemnina: Svetlice (792,56€) + Turnirji (784,29€) + Muzej (12,00€) = 1588,85€
* **Prihodki:** 23.693,07€
	+ Članarina = 267,00€
	+ Donacije: Svetlice (3840,00€) + Dresi (820,00€) = 4660,00€
	+ Prispevki članov košarka = 365,00€
	+ Najemnina PG Dom = 7200,00€
	+ Prodaja pijača/hrana: Turnirji (4371,76€) + Polhkov vikend (189,71€) + Miklavžev sejem (3157,50€) = 7718,97€
	+ Krajevni muzej = 1592,10€
	+ Postavitev ozvočenja = (Šundr Banda) 900,00€
	+ Prodaja opreme = (Šundr Banda) 990,00€

**Sledila so poročila o delu:**

* **Poročilo od Svetlic** predstavi Romana Jankovec. Sezona se je začela aprila. V juniju so izvedle 25. Pesem na Gori in koncert Čudna na Čuden ranču. Nekaj nastopov so imele v internih krogih na rojstnih dnevih, pogrebu. Intenzivne vaje v Ligoju in nato sodelovale pri predstavitvi novih zvonov in pele na zlati poroki na Kureščku. V septembru so začele z več vajami s Šundr bando. Imele so poročno mašo na Setnici s Šundr bando. Sodelovale so kot gostje Šundr bande na koncertu njihove 10. letnice. V oktobru in novembru so se začele intenzivne priprave na njihovo 10. obletnico. V decembru so imele koncert Kolo sreče. Romana se v imenu Svetlic zahvali in predsednik poudari da morajo rešiti še stanje prihodkov in odhodkov. Z 1.1.2025 niso več naše članice.
* **Poročilo krajevnega muzeja** predstavi Aleš Vogrinčič. Muzej je imel v letu 2024 skupaj 3645 obiskovalcev. Celotni prihodki so znašali 1495,40€ 30% 367€ najemnine 12€ V kolikor se v bodoče prikaže da ase bodo izpraznili prostori knjižnice bi se društvo lahko potegovali za ta prostor in izvajali konzervatorske delavnice tudi z drugimi društvi. Predsednik povabi člane na ogled muzeja.
* **Poročilo Šundr Bande** predstavi Vili. Začne s poslovilnim pismom Milke Bokal glede pisanja zbornika za TD Polhov Gradec. Vili pove, da so se odločili da gredo na samostojno pot. Staro nedelujočo opremo so prodali. Zaradi funkcije predsednika v novem društvu odstopa iz upravnega odbora.
* **Poročilo o delu društva v 2024** predstavi Rok Galič
1. Dogodek turnir košarke
2. Pesem na Gori
3. Turnir odbojke
4. Priprava hrane na polhkovem vikendu - JZPG
5. Turnir košarke
6. Koncert Šundr bande ob 10. obletnici
7. Miklavžev sejem + Šundr banda
8. Koncert Svetlic – Kolo sreče ob 10. obletnici

Dogodki s športom privabijo veliko mladih, zato bi morali z njimi nadaljevati.

**SKLEP 4: Občni zbor je soglasno potrdil poročila o delu.**

**Ad/5**

Predsednik delovnega predsedstva predlaga volilno komisijo v sestavi: Predsednik: Miha Zibelnik, član: Vili Koprivec, član: Klemen Wolf

**SKLEP 5: Člani občnega zbora enoglasno sprejmejo predlog sestave volilne komisije.**

**Ad/6**

Predsednik volilne komisije, Miha Zibelnik, poda predlog nove sestave upravnih organov Turističnega društva Polhov Gradec za mandatno obdobje 2022-2026.

 Soglasno je bil izvoljen nov upravni odbor in sicer:

* Jure Oblak, predsednik
* Anže Bizjan, blagajnik
* Rok Galič, tajnik
* Aleš Vogrinčič, član
* Primož Poklukar, član
* Gregor Vedral, član
* Klemen Češnovar, član

Izvoljen je bil tudi nadzorni odbor v sestavi:

* Boštjan Zorc, predsednik nadzornega odbora
* Simon Malovrh, član nadzornega odbora
* Miha Zibelnik, član nadzornega odbora

**SKLEP 4: Vsi prisotni člani društva so soglasno potrdili novo sestavo upravnih organov.**

**Ad/7**

Predsednik se zahvali Klemnu Wolfu in ga poziva, da se podpiše na plaketo Polhka. Sam je financiral Met iz sredine igrišča na košarkarskem turnirju, zahvala gre tudi Primožu Poklukarju in Klemnu Češnovarju. Predsednik poudari, da je treba začeti z meddruštvenim sodelovanjem, če želimo, da društva ne propadejo in pa potrebno je začeti aktivno pridobivati mladino, z načinom da damo mladim prosto pot za organizacijo kakršnihkoli dogodkov sami želijo, mi jih samo podpremo.

**Ad/8**

Plan dela za leto 2025 je predstavil Gregor Čuden. Prireditev Pesem na Gori prepustimo Svetlicam. Krajevna skupnost Polhov Gradec bo društvom pomagala pri organizaciji dogodkom s finančnimi sredstvi v vrednosti 150€. Plan dela bi bilo potrebno predstaviti Javnemu zavodu in ga spodbujati k izvajanju in sodelovanju pri planiranih aktivnostih.

V letu 2026 bomo nadaljevali in razvili organizacijo športnih prireditev in se zavzemali za meddruštveno sodelovanje.

**Plan dela v letu 2026**

* Člani se strinjajo da se Tek na Lovrenc ne organizira več.
* Javni zavod Polhograjska graščina nas je sicer pozvala, da se še organizira Tek na Lovrenc, vendar društvo samo ni zmožno organizirati tako velik dogodek.
* Posodobitev turističnih letakov v sodelovanju z JZPG. Na zalogi je še 1300+ zemljevidov, ki bi jih lahko tržili. Za letake bi lahko sodelovali s TD Briše. Predsednik TD Briše se strinja.
* Zemljevide bi lahko prodali OŠ PG in Dobrova po ceni 50€, potreben je dogovor z ravnateljicama obeh osnovnih šol.
* TD Črni Vrh želi kupiti 50 zemljevidov, ker so majhno društvo jim bomo zemljevide dali po simbolični ceni.
* Predlog da se društva srečajo z JZPG in se skupaj dogovorijo za nadaljnjo sodelovanje.
* Turnir košarke in odbojke se nadaljuje.
* Predlog za družinski kolesarski maraton bi se lahko izvedel jeseni 2025 ali spomladi 2026. Baziran bi bil na Avtobusni postaji, kjer bi bil postavljen napihljiv grad in druge animacije za otroke. Potekal bi iz PG do Zaloga, potrebno bi bilo organizirati zaprtje ceste.
* Predlog za kresovanje s sodelovanjem PGD Polhov Gradec. Naj bi bilo v parku pod skakalnico, vendar podpredsednik PGD PG se ni ravno strinjal.
* Polhkov vikend - predstava za otroke na temo viteških iger s sodelovanjem JZPG in drugimi društvi.
* Predlog za nadaljnje nastope StandUp-e komikov.
* Predlog za ponovno organizacijo in obuditev Bučijade.
* Predsednik predstavi EU projekt TAAS:
	+ Cilj projekta je osredotočen na trajnostni turizem in digitalni prehod. Cilj je turistom približati gostinsko ponudbo in zadržati turisti več dni v kraju. V okviru projekta bi se naredil interaktivni zemljevid, ki bi vseboval kolesarske in planinske poti, ter turistične atrakcije in znamenitosti in gostinske ponudbe. Vse to naj bi bilo že narejeno na Visit Polhov Gradec, kar pa po pregledu Predsednika sploh ni funkcionalno in uporabno. Predsednik je na sestanku za EU projekt, RRA LUR, Visit Ljubljana in JZ Sotočje iz Medvod poudaril, da je na sestanek potrebno povabiti tudi JZPG in druga društva, ki delujejo na območju Polhograjskega hribovja. Predsednik povpraša člane ali je Polhograjsko hribovje smatrano kot krajinski park in dobi odgovor, da je.
* Finance Svetlice:
	+ 631€ minusa s pesmijo na Gori
	+ Donacije za koncert so imele 5416€. Minus s koncertom 126€, kar ni res kot pove Blagajničarka Svetlic, saj imamo mi vse prihodke in odhodke Svetlic skrbno evidentirane in se številke bistveno razlikujejo.
	+ Plačale bodo intenzivne vaje v Ligojah do 30.4.2025
	+ Martina --- je predstavila svoje prihodke v desetih letih, ki jih je prejela od društev. Društvo je plačalo 3 vaje na mesec. Strošek vaje je znašal 50€. V 10tih letih je društvo za zborovodkinjo Svetlic namenilo 17.760€
* Dolgoročna želja Tihija je da Pograjski dom nekdo prevzame. Poravnati je potrebno strošek peči.
* Poda se predlog za izvajanje VIGI VIGI turnirja, kar pa ga spet društvo ne more organizirati samo, ker imamo premalo aktivnih članov, potrebno bi bilo sodelovanje z drugimi društvi.

**SKLEP 8: Občni zbor enoglasno sprejme vse predloge, kateri so zapisani v programskih smernicah za leto 2026.**

Predsednik delovnega predsedstva: Zapisnikar: Overitelj zapisnika:

Grega Čuden Nina Oblak Romana Jankovec